**VILKAVIŠKIO R. PILVIŠKIŲ „SANTAKOS“ GIMNAZIJOS DARBO TARYBOS SUDARYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis darbo tarybos skyrimo ir tvirtinimo tvarkos aprašas (toliau – Tvarkos aprašas) reglamentuoja Vilkaviškio r. Pilviškių „Santakos‘ gimnazijos darbo tarybos rinkimų komisijos bei darbo tarybos sudarymo tvarką.
2. Šis Tvarkos aprašas parengtas vadovaujantis Lietuvos Respublikos darbo kodeksu.

**II SKYRIUS**

**DARBO TARYBOS RINKIMŲ KOMISIJOS SUDARYMAS**

1. Direktorius įsakymu patvirtina pirmąją darbo tarybos rinkimų komisiją iš mažiausiai trijų ir daugiausia iš septynių narių.
2. Darbdavio administracijos pareigūnai gali sudaryti ne daugiau kaip trečdalį šios komisijos narių.
3. Darbo tarybos rinkimų komisija susirenka į pirmąjį posėdį ir pradeda darbo tarybos rinkimų organizavimą ne vėliau kaip per septynias dienas nuo jos sudarymo dienos.
4. Pirmajame posėdyje darbo tarybos rinkimų komisija iš jos narių balsavimu išsirenka pirmininką ir:
	1. nustato darbo tarybos rinkimų datą. Ji negali būti vėlesnė kaip du mėnesiai nuo rinkimų komisijos sudarymo dienos;
	2. skelbia kandidatų į darbo tarybos narius registravimą ir nustato datą, iki kurios gali būti keliami kandidatai, registruoja kandidatus ir sudaro galutinį kandidatų sąrašą;
	3. organizuoja balsavimo biuletenių rengimą ir spausdinimą. Balsavimo biuleteniuose kandidatų į darbo tarybos narius pavardės surašomos abėcėlės tvarka. Balsavimo biuletenyje turi būti nurodytas balsavimo pavyzdys ir renkamos darbo tarybos narių skaičius. Balsavimo biuletenių skaičius turi atitikti darbuotojų, turinčių balso teisę, skaičių. Kiekvienas balsavimo biuletenis turi būti pasirašytas rinkimų komisijos pirmininko;
	4. remdamasi iš darbdavio gautais duomenimis, sudaro darbuotojų, turinčių teisę dalyvauti darbo tarybos rinkimuose, sąrašą;
	5. organizuoja ir vykdo darbo tarybos rinkimus;
	6. suskaičiuoja rinkimų rezultatus ir paskelbia juos ne vėliau kaip per tris dienas nuo rinkimų dienos;
	7. atlieka kitas funkcijas, būtinas darbo tarybos rinkimams organizuoti ir vykdyti.
5. Darbo tarybos rinkimų komisijos įgaliojimai pasibaigia darbo tarybai susirinkus į pirmąjį posėdį.

**III SKYRIUS**

**DARBO TARYBOS RINKIMŲ ORGANIZAVIMAS**

1. Darbo tarybą, atsižvelgiant į vidutinė darbdavio darbuotojų skaičių, sudaro ne mažiau kaip trys ir ne daugiau kaip vienuolika narių, jeigu:
	1. darbuotojų yra iki šimto – trys darbo tarybos nariai;
	2. darbuotojų yra nuo vieno šimto vieno iki trijų šimtų – penki darbo tarybos nariai;
	3. darbuotojų yra nuo trijų šimtų vieno iki penkių šimtų darbuotojų – septyni darbo tarybos nariai;
	4. darbuotojų yra nuo penkių šimtų vieno iki septynių šimtų – devyni darbo tarybos nariai;
	5. darbuotojų yra daugiau kaip septyni šimtai vienas – vienuolika darbo tarybos narių.
2. Darbo tarybos rinkimuose gali dalyvauti ir balso teisę turi visi bent trijų nepertraukiamų mėnesių darbo santykius su darbdaviu turintys darbuotojai, išskyrus darbdavį atstovaujančius darbuotojus.
3. Kandidatus į darbo tarybos narius gali siūlyti rinkimų teisę turintys darbuotojai.
4. Kandidatais gali būti tik rinkimų teisę turintys darbuotojai, išskyrus rinkimų komisijos narius.
5. Kiekvienas darbuotojas gali pasiūlyti po vieną kandidatą raštu kreipdamasis į rinkimų komisiją ir pateikdamas rašytinį siūlomo kandidato sutikimą būti renkamam į darbo tarybą,
6. Teisę pasiūlyti ne mažiau kaip tris rinkimų teisę turinčius darbuotojus kandidatais į darbo tarybos narius, iš kurių išrinktu bus laikomas daugiausia darbuotojų balsų gavęs kandidatas, turi darbdavio lygmeniu veikiančios profesinės sąjungos.
7. Kandidatų sąrašas turi būti sudarytas ne vėliau kaip likus keturiolikai dienų iki darbo tarybos rinkimų dienos.
8. Jeigu pasiūlytų kandidatų skaičius yra lygus renkamos darbo tarybos narių skaičiui arba mažesnis už šį skaičių, rinkimų komisija nustato papildomą laiką, per kurį galima siūlyti papildomus kandidatus. Šiuo atveju kandidatus pakartotinai gali siūlyti ir tie darbuotojai, kurie jau yra pasiūlę savo kandidatus.
9. Jeigu per papildomą laiką nepasiūloma pakankamai kandidatų į darbo tarybos narius, rinkimų komisija surašo ir viešai paskelbia protokolą, kad darbo tarybos rinkimai laikomi neįvykusiais.
10. Nauji darbo tarybos rinkimai rengiami pagal šį Tvarkos aprašą ne anksčiau kaip po šešių mėnesių nuo rinkimų komisijos sprendimo darbo tarybos rinkimus laikyti neįvykusiais priėmimo.
11. Darbo tarybos rinkimai vyksta gimnazijoje darbo metu.
12. Darbo taryba renkama slaptu balsavimu tiesioginiuose rinkimuose.
13. Elektroninį balsavimą renkant darbo tarybą bendru rinkimų komisijos ir darbdavio sutarimu galima vykdyti tuo atveju, kai galima užtikrinti balsavimo slaptumą ir darbuotojų valios išraiškos teisingumą.
14. Darbo tarybos rinkimų materialinį techninį aprūpinimą suteikia darbdavys.
15. Darbdavys sudaro sąlygas darbuotojams dalyvauti rinkimuose ir už šį laiką jiems moka jų vidutinį darbo užmokestį. Rinkimų komisija ir darbdavys privalo sudaryti sąlygas dalyvauti darbo tarybos rinkimuose tiems darbuotojams, kurie dirba ne darbovietėje.
16. Balsavimo biuletenis išduodamas pasirašytinai. Rinkimuose dalyvaujantys darbuotojai turi po tiek balsų, koks yra renkamos darbo tarybos narių skaičius. Už kiekvieną balsavimo biuletenyje nurodytą kandidatą galima atiduoti tik po vieną balsą, pažymint tai balsavimo biuletenyje.
17. Pasibaigus rinkimų komisijos nustatytam rinkimų laikui, rinkimų komisija suskaičiuoja balsus ir surašo darbo tarybos rinkimų protokolą. Jame turi būti nurodyta:
	1. darbo tarybos rinkimų vieta ir laikas;
	2. darbo tarybos rinkimų komisijos sudėtis;
	3. kandidatų į darbo tarybos narius sąrašas ir renkamos darbo tarybos narių skaičius;
	4. darbuotojų, turinčių teisę dalyvauti darbo tarybos rinkimuose, skaičius;
	5. darbo tarybos rinkimuose dalyvavusių darbuotojų skaičius, išduotų ir nepanaudotų balsavimo biuletenių skaičius;
	6. atskirai galiojančių ir negaliojančių (biuleteniai, kuriuose pažymėta daugiau kandidatų, negu nustatytas renkamos darbo tarybos narių skaičius, arba kuriuose neįmanoma nustatyti rinkėjo valios) balsavimo biuletenių skaičius;
	7. kiekvieno kandidato surinktų balsų skaičius (pateikiamas visas kandidatų sąrašas, išdėstytas pagal rinkimuose gautą balsų skaičių mažėjančia tvarka);
	8. kandidatų, išrinktų į darbo tarybą, sąrašas;
	9. kandidatų, rinkimuose gavusių bent vieną balsą, bet neišrinktų į darbo tarybą, sąrašas (pagal jų surinktų balsų skaičių mažėjančia tvarka), pagal kurį sudaromas atsarginių darbo tarybos narių sąrašas.
18. Rinkimų protokolą pasirašo rinkimų komisijos nariai.

**IV SKYRIUS**

**RINKIMŲ REZULTATAI**

1. Darbo tarybos rinkimai laikomi įvykusiais, jeigu juose dalyvavo daugiau kaip pusė rinkimų teisę turinčių darbuotojų.
2. Jeigu dėl nepakankamo darbuotojų dalyvavimo darbo tarybos rinkimuose šie rinkimai paskelbiami neįvykusiais, per artimiausias septynias dienas yra rengiami pakartotiniai rinkimai. Jie laikomi įvykusiais, jeigu juose dalyvavo vienas ketvirtadalis balsavimo teisę turinčių gimnazijos darbuotojų.
3. Išrinktais darbo tarybos nariais laikomi tie kandidatai, kurie gavo daugumą balsų. Jeigu keli kandidatai gauna vienodą skaičių balsų, išrinktu laikomas tas kandidatas, kurio darbo stažas gimnazijoje yra didesnis.
4. Ne vėliau kaip per tris dienas nuo rinkimų rezultatų nustatymo dienos darbo tarybos rinkimų komisija darbo tarybos rinkimų rezultatus paskelbia viešai, o protokolo kopiją įteikia gimnazijos direktoriui.
5. Darbuotojas (darbuotojai), darbdavys arba darbdavio atstovas per penkias dienas nuo rinkimų rezultatų paskelbimo dienos gali raštu kreiptis į rinkimų komisiją prašydami ištaisyti, jų manymu, per rinkimus padarytus šio Tvarkos aprašo pažeidimus. Rinkimų komisija šį prašymą turi išnagrinėti ir viešai paskelbti per tris dienas.
6. Rinkimų komisijos sprendimas gali būti skundžiamas teismui per penkias dienas nuo jo viešo paskelbimo. Teismas gali priimti sprendimą uždrausti sušaukti išrinktą darbo tarybą, iki išnagrinės pateiktą skundą. Teismas, nustatęs, kad buvo šiurkščiai pažeistos šio Tvarkos aprašo nuostatos ar suklastoti rinkimų dokumentai ir tai turėjo įtakos nustatant esminius rinkimų rezultatus, darbo tarybos rinkimų rezultatus panaikina. Pakartotiniai rinkimai laikantis šio Tvarkos aprašo nustatytos tvarkos ir sąlygų turi būti surengti ne vėliau kaip po vieno mėnesio nuo teismo sprendimo įsiteisėjimo dienos.
7. Apie darbo tarybos sudarymą / nesudarymą VDI teritoriniam skyriui pagal šio skyriaus administruojamą teritoriją pateikiamas būtinas pranešimas:
	1. kai gimnazijoje įsteigiama darbo taryba, įskaitant ir pakartotino šio tarybos įsteigimo atvejus, formą pildo, pasirašo ir teikia darbo tarybos pirmininkas (pavyzdinė forma pridedama);
	2. kai gimnazijoje nauja darbo taryba nesudaryta per šešis mėnesius po to, kai pasibaigė buvusios darbo tarybos kadencija arba šioje taryboje liko mažiau kaip trys jos nariai ir atsarginių darbo tarybos narių sąraše nebuvo nė vieno kandidato, turėjusio teisę tapti darbo tarybos nariu, formą pildo ir teikia darbdavys (pavyzdinė forma pridedama).
8. Asmenys, esantys atsarginių darbo tarybos narių sąraše, kuris yra sudaromas šios Tvarkos nustatyta tvarka, eilės tvarka gali tapti darbo tarybos nariais tuo atveju, kai atsiranda laisva darbo tarybos nario vieta.
9. Kai gimnazijos vidutinis darbuotojų skaičius padidėja dvidešimt procentų ar daugiau ir dėl to turėtų padidėti darbo tarybos narių skaičius, darbo tarybos pirmininkas Darbo kodekse nustatyta tvarka inicijuoja naujo nario ar narių su įgaliojimais iki veikiančios darbo tarybos kadencijos pabaigos rinkimus. Naujo nario ar narių rinkimus vykdo darbo tarybos rinkimų komisija, taikydama šios Tvarkos nuostatas.
10. Nauji darbo tarybos rinkimai rengiami ne anksčiau kaip po šešių mėnesių nuo rinkimų komisijos sprendimo darbo tarybos rinkimus laikyti neįvykusiais priėmimo.

**V SKYRIUS**

**BAIGIAMOSIOS NUOSTATOS**

1. Visi dokumentai, susiję su rinkimų komisijos sudarymu, rinkimų organizavimu ir vykdymu, taip pat balsavimo biuleteniai yra perduodami darbo tarybai pirmajame jos posėdyje. Darbo taryba užtikrina jų saugojimą iki naujos darbo tarybos sudarymo.
2. Gimnazijos direktorius organizuoja tik pirmuosius darbo tarybos rinkimus, o vėlesnius organizuoja pati darbo taryba.
3. Pasikeitus įstatymo, reglamentuojančio darbo tarybos sudarymo ir rinkimų nuostatoms šis Tvarkos aprašas gali būti keičiamas, papildomas direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Forma patvirtinta

 Lietuvos Respublikos vyriausiojo

 valstybinio darbo inspektoriaus

 2017 m. liepos 25 d. įsakymu Nr. EV-124

Lietuvos Respublikos valstybinės darbo inspekcijos

prie Lietuvos Respublikos socialinės apsaugos ir darbo ministerijos

Marijampolės teritoriniam skyriui

**PRANEŠIMAS APIE DARBO TARYBOS SUDARYMĄ**

\_\_\_\_\_\_\_2018-01-09\_\_\_\_\_\_\_\_ Nr. \_\_1\_\_

 (data)

1. Duomenys apie darbdavį:

|  |
| --- |
| Juridinio asmens pavadinimas Vilkaviškio r. Pilviškių „Santakos“ gimnazija |

1. Duomenys apie darbo tarybą:

|  |
| --- |
| Darbo tarybos įsteigimo data *(metai, mėnuo ir diena)* 2017-12-27 |
| Darbo tarybos pirmininko vardas, pavardė ir kontaktai *(telefono numeris ir elektroninio pašto adresas)* Sigitas Rinkevičius, tel. 8-616-22605, el.p. rinkevicius.sigitas@gmail.com |
| Darbo tarybos narių skaičius 5 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_Sigitas Rinkevičius\_\_\_\_

 Darbo tarybos pirmininkas  (parašas) (vardas ir pavardė)

 Forma patvirtinta

 Lietuvos Respublikos vyriausiojo

 valstybinio darbo inspektoriaus

 2017 m. liepos 25 d. įsakymu Nr. EV-124

Lietuvos Respublikos valstybinės darbo inspekcijos

prie Lietuvos Respublikos socialinės apsaugos ir darbo ministerijos

Marijampolės teritoriniam skyriui

**PRANEŠIMAS APIE DARBO TARYBOS NESUDARYMĄ**

\_\_\_\_\_\_\_\_\_\_\_\_\_\_\_ Nr. \_\_\_\_

 (data)

1. Duomenys apie darbdavį:

|  |
| --- |
| Juridinio asmens pavadinimas .............................................................................................................. |
| El. paštas ............................................................................................................................................... |

1. Duomenys apie darbo tarybos nesudarymo priežastis(-ys):

|  |
| --- |
| Darbo taryba nustojo galioti nuo *(metai, mėnuo ir diena)* .................................................................... |
| Darbo taryba nustojo galioti dėl šios(-ių) priežasties(-čių): |
| 1. Pasibaigė buvusios darbo tarybos kadencija *(įrašyti „Taip“ arba „Ne“)* ..............................
 |
| 1. Darbo taryboje liko mažiau kaip trys jos nariai ir atsarginių darbo tarybos narių sąraše nebuvo nė vieno kandidato, turėjusio teisę tapti darbo tarybos nariu *(įrašyti „Taip“ arba „Ne“)* ........................................................................................................................................
 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Darbdavio (įgalioto asmens)  (parašas) (vardas ir pavardė)